Under en pressekonferanse holdt på SFO bekreftet San Franciscos brannsjef Joanne Hayes-White at det var to døde; begge var kvinnelige tenåringer med kinesiske pass. Begge likene ble funnet utenfor flykroppen. Ifølge en talsperson fra sykehusene var det fem personer som var kritisk skadet. Ni sykehus i området mottok totalt 182 skadede personer. Under en SFO-pressekonferanse uttalte talsmann Doug Yakel at kun én person var savnet, som var et mye lavere antall enn de tidligere omtalte 60 personene. Under en senere pressekonferanse uttalte Hayes-White at alle ombord var gjort rede for etter en avstemming av registreringene fra de to stedene på flyplassen som hadde tatt i mot passasjerer og besetning fra det forulykkede flyet. 12. juli samme år annonserte San Francisco General Hospital at en tredje passasjer, en 15 år gammel kinesisk jente, hadde dødd av skadene fra ulykken.